पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. अकाली दल के पार्षदों के रवैये के कारण 30 मई को नगर निगम के हाउस की बैठक के रद्द होने का भाजपा के पार्षदों ने कड़ा संज्ञान लिया है। खन्ना स्मारक में भाजपा के जिला शहरी प्रधान नरेश शर्मा की अध्यक्षता में हुई बैठक के दौरान पार्षदों ने एक मत से कहा कि पूरी पार्टी मेयर बख्शी राम अरोड़ा के साथ है। नरेश ने साफ कहा कि गठबंधन धर्म निभाना दोनों पार्टियों के पार्षदों का काम है और किसी तरह के दबाव को सहन नहीं किया जाएगा।
पार्षदों ने माना कि बैठक के रद्द होने से जनता में सुखद संदेश नहीं गया है। भविष्य में ऐसा न हो इसे लेकर शर्मा ने शिअद के शहरी प्रधान उपकार सिंह संधू से भी बात की। वहीं भाजपा के प्रदेशाध्यक्ष कमल शर्मा मामले को मुख्यमंत्री प्रकाश सिंह बादल के समक्ष उठाने की बात कर चुके हैं। तीन घंटे तक चली बैठक में निगम की माली हालत पर भी चर्चा की गई। सभी की राय थी कि वह कैबिनेट मंत्री अनिल जोशी, सेहत विभाग के मुख्य संसदीय सचिव डा. नवजोत कौर सिद्धू को साथ लेकर निकाय मंत्री चूनी लाल भगत से बात करेंगे। जरूरी हुआ तो मुख्यमंत्री प्रकाश सिंह बादल और उपमुख्यमंत्री सुखबीर सिंह बादल से भी शहर के विकास के लिए फंड जारी करने की गुहार लगाई जाएगी।
डा. सिद्धू का पुतला जलाने की निंदा
पार्षदों का कहना था कि वार्ड नंबर 34 में डा. सिद्धू का पुतला जलाना निंदनीय हैं। यदि किसी को कोई शिकायत है तो इसे पार्टी स्तर पर किया जाना चाहिए था, न कि सार्वजनिक तौर पर प्रदर्शन करके जताया जाना चाहिए थ।
बस्सी की ओर से मेयर अरोड़ा पर लगाए गए आरोपों को लेकर पार्षदों का कहना था कि कांग्रेस पहले अपने गिरेबां में झांके। इस मौके पर सुरिंदर शर्मा, सुखमिंदर पिंटू, पप्पू महाजन, राकेश वैद, डा. राम चावला, रमा महाजन, अनुज सिक्का, अविनाश शैला, जरनैल सिंह ढोट, अमन ऐरी, सुरेश महाजन, सतपाल धवन, चंद्रशेखर शर्मा, मानव तनेजा, प्रीति तनेजा, दमनदीप सिंह, डा. सुभाष पप्पू, लविंदर बंटी आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn